Brakke en base stap vir dié wat minder as hulle het | Netwerk24
Oorgrensbeweiding dalk rede vir plaasaanval
Vee-eienaars van Lesotho, wat hul beeste glo aan die Vrystaatse kant van die grens laat wei, is glo betrokke by die plaasaanval buite Ladybrand.
Groot soektog na 2 wat boer 8 keer met mes steek
Boere, die polisie en lede van die Potgietersrus-distrikslandbou-unie (DLU) en die Heritage Protection Group (HPG) in Naboomspruit het Donderdag tot laat na twee gewapende plaasaanvallers gesoek nadat hulle ’n boer agt keer met ’n mes gesteek het.
‘Vraag bly: Wie het Cyril vermoor en hoekom?’
Sewe jaar nadat Cyril Beeka in ’n verbyryskietery op Menseregtedag in Bellville-Suid doodgeskiet is, wag sy gesin steeds dat reg en geregtigheid geskied.
X-strale soek vir enjins in trapfietse
Die Internasionale Fietsryunie (UCI) sê hy gaan X-straal-tegnologie inspan en lukraak trapfietse uitmekaar haal by wedrenne in ’n poging om tegnologiese bedrog te bekamp.
Bulle gly in papnat Christchurch
Voorspelbaar, onaanpasbaar en ontuis in die reën.
KYK: Cummins min gepla oor balvoorval
Die Australiese naatbouler Pat Cummins het beeldmateriaal waarin dit voorkom of hy met sy spykerskoene op die bal trap, afgelag.
MTN se voorafbetaalde pryse styg skerp
MTN het aangekondig dat die prys van voorafbetaalde oproepe van Vrydag af styg. Hier is met hoeveel dit styg:
Rand 6c sterker in afwagting op Moody's
Die hernude vrese oor 'n handelsoorlog het nie die rand afgeskrik nie. Die rand het Vrydagoggend met 6c versterk tot R11,78.
Steinhoff: Groepgeding kom teen Wiese, Jooste
Markus Jooste en Christo Wiese word deur ’n groepgeding in die gesig gestaar, het ’n bekende Nederlandse vereniging vir beleggers Vrydag gesê.
Koos Kombuis: listeriose van die siel
Hy is verstom dat mense deesdae steeds die sosialisme aanhang, skryf Koos Kombuis. Ultra-linkses beskou monopolieë as die vyand, maar waarom smag hulle na die grootste monopolie van almal: die monopolie van die staat?.
Jan Boland: Boer op die drumpel van die paradys
Jan Boland Coetzee praat met Murray La Vita oor wyn, rugby, Dok Craven en grondonteiening.
VSA dompel wêreld in konflik ná Irakse inval
Dit was vandeesweek 15 jaar gelede dat Amerikaanse en Britse troepe Irak binnegeval het. Daarmee is ’n globale aardbewing begin waarvan die skokke steeds gevoel word. Leopold Scholtz kyk hoe die inval die wêreldpolitiek verander het.
Yoko Ono stal in SA uit
Yoko Ono, visuele kunstenaar en weduwee van John Lennon van die Beatles, sal op 12 en 13 Mei in Suid-Afrika uitstal.
Masekela, Bra Willie vereer op Menseregtefees
’n Huldigingsprogram oor Hugh Masekela se lewe word Sondag by die eerste Menseregtefees by Konstitusieheuwel, Johannesburg, aangebied.
Amy Deanna het altyd probeer om die tekens van haar velsiekte met grimering weg te steek.
Mense met laerugpyn verkeerd behandel
Laerugpyn raak 540 miljoen mense wêreldwyd, maar die meeste mense ontvang die verkeerde behandeling daarvoor.
Brakke en base stap vir dié wat minder as hulle het
Deur Hanti Otto 16 Maart 2015 03:10
Dit het Shelly Anne Wash se trop beagles nie lank gevat om ’n boks hondekoekies – vir energie vir die Era/DBV-hondestaptog – uit te snuffel nie. Foto's: Herman Verwey
Toe Shelly Anne Wash (stet) se trop Beagles eers die spoor van die Era/DBV-staptog geruik het, was daar geen keer aan hulle gretigheid om deel te neem nie.
Leeloo, Chibi en Legend, se kort beentjies het hulle geensins afgeskrik om saam met hul mense-ma, Nicole Abvajee, die pad ten bate van die DBV aan te durf nie.
Daar was geen onderskeid tussen ras of geslag toe ongeveer 300 honde - en hulle eienaars - Sondag die Hedianga-plaas platgestap het ten bate van die DBV nie.
Die grootste gevaar wat Chajon, ’n gespierde Amerikaanse Staffordshire-terriër, inhou, is dat sy lang tong jou kan doodlek.
Nadat hy sy oubaas, Cobus Fourie, kilometers ver deur die staproete op die Hedianga-plaas in die ooste van Pretoria getrek het, het daardie tong sommer so skeef uit die laggende bek gehang, so asof hy wou sê: “Dit was nou vet pret!”
Chajon was een van ongeveer 300 vierpotiges wat Sondag by die Era-eiendomsagentskap se liefdadigheidstaptog vir minderbevoorregte honde gestap het.
Maryke Peiser van Era het gesê dat al die geld – ook die kleingeld vir inskrywings wat deelnemers nie wou terughê nie – ten bate van die Tshwane-
Dierebeskermingsvereniging (DBV) was.
“Oe, die honde love dit,” het Elodie le Grange uitasem gesê terwyl haar twee skaaphonde, Milla en Hailey, stertswaaiend saamgesels het.
Die honde en eienaars kon kies tussen ’n roete van 3,5 km, 5 km of 10 km.
Voordat hulle die bosse ingevaar het, het Leonor Kruger van Cipla Vet eers gou elke harige lyf met ’n vlooi- en bosluismiddel bespuit.
Die Staffordshire-terriërs het effe vies genies vir dié nattigheid, maar die langhaar-hondekinders kon nie hul lywe genoeg draai om nog koel sproei oral­oor te kry nie.
Die meeste deelnemers was tuis tussen ander honde, maar dié wat effens grommig so vroegoggend was, het ’n rooi strik gekry om te waarsku dat hulle nié die beste vroegoggend-honde is nie.
Van die pryse, wat wegbreek-naweke en geskenkbewyse by eetplekke insluit, tot die mobiele toilette is geborg.
Korky Levanon, woordvoerder van die DBV, kon nie genoeg dankie sê nie. “Ons kry nie geld van die regering of munisipaliteit nie, so enige hulp is welkom. Dit was ’n verskriklike swaar jaar vir ons en ons moet mense uit diens stel. Verdwaalde, rondloper- en mishandelde honde word na ons verwys en ons kan hulle nie wegwys nie. Daar is bedryfskoste, soos salarisse, brandstof en dan ook medikasie en kos vir die diere. Dit maak vandag fantasties vir ons en die honde,” het sy gesê.
Koffieverkoper erken hy het pryse vasgestel
Man in video kan eis instel
Gill se kakebeen glo afgeslaan
Gaan, wit boere! Maar los alles hier, sê Malema